17/08/2012 | Administración LocalMunicipal
Sada
Secretaría
Publicación das bases para a selección dun persoal técnico de orientación laboral

1ª.- Obxecto da convocatoria. - O obxecto desta convocatoria é a selección polo procedemento de concurso libre dun (1) posto de orientador/a laboral para o Concello de Sada, para a súa contratación laboral temporal para o servizo de emprego do Concello de Sada de conformidade coa seguinte normativa: - Lei 7/2007, de 12 de abril, do Estatuto Básico do Empregado Público (EBEP) - Lei 7/1985, de 2 de abril, reguladora das Bases de Réxime Local - Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime local. - Decreto Lexislativo 1/2008, do 13 de marzo polo que se aproba o texto refundido da Lei de función pública de Galicia, e demais disposicións de pertinente aplicación. A modalidade de contratación será a de contrato laboral temporal de duración determinada, por obra ou servizo determinado, prevista no Real Decreto 2720/1988, do 18 de decembro. A duración do contrato será dende a súa formalización ata o 30/01/2013. As retribucións serán de mil oitocentos vinte e nove euros e setenta e cinco céntimos (1829,75€) brutos mensuais. A xornada laboral será a establecida no Convenio Colectivo do Persoal laboral do Concello de Sada como horario de oficinas (BOP núm.171, do 27/07/2004) e no seu defecto a establecida pola normativa vixente aplicable no momento de formalización do contrato. As funcións do posto son: a realización de accións de información, orientación e busca de emprego e captación de ofertas articuladas en itinerarios personalizados de inserción profesional e dirixidas a mellorar as posibilidades de ocupación das persoas demandantes de emprego inscritas no Servizo Público de Emprego de Galicia. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Estar en posesión do título de diplomatura universitaria, grao universitario ou superior. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. e) Non padecer enfermidade ou eiva física que impida o desempeño das correspondentes funcións. No caso de titulacións obtidas no estranxeiro deberase estar en posesión da credencial que acredite a súa homologación. Os requisitos anteriores deberanse reunir con referencia ao último día do prazo de presentación de instancias. As instancias de participación, dirixidas ao señor Alcalde, presentaranse no Rexistro Xeral do Concello, en horas de oficina, durante o prazo de 5 días hábiles a partir do seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP), pero neste caso as persoas solicitantes deberán comunicalo mediante fax durante o mesmo prazo de presentación de instancias (981 621 274). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos. As persoas aspirantes farán constar na instancia que reúnen tódolos requisitos sinalados na Base 2ª, e achegarán inescusablemente os seguintes documentos: 1- Xustificante de pago das taxas de participación (base 5ª) 2- Fotocopia do DNI ou resgardo do mesmo, pasaporte ou carné de conducir. No suposto de ser nacional doutros Estados: pasaporte ou documento válido correspondente que acredite a súa identidade e o visado correspondente, de ser esixible, e no seu caso permiso de residencia en vigor.3-Relación dos méritos alegados para a súa avaliación na fase do concurso segundo a orde de baremación establecida en cada un dos apartados indicando a puntuación que entende a persoa aspirante que lle correspondería consonte estas bases en cada un dos apartados/sub-apartados.4- Documentación acreditativa dos méritos alegados, segundo o establecido na Base 7ª, en orixinal ou fotocopia cotexada por fedatario público ou por funcionario competente, pois non se tomarán en consideración nin serán valorados aqueles méritos que non se aleguen e non queden debidamente acreditados, en tódolos seus extremos, dentro do prazo de presentación de instancias. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán), no caso de documentos expedidos noutras comunidades autónomas, para que teñan validez deberán estar redactados en castelán ou traducidos por titulado ou polo organismo correspondente. Tratándose de documentos expedidos nun país estranxeiro, deberán estar debidamente traducidos, validados e apostilados pola oficina diplomática española. Coa presentación da instancia para tomar parte no proceso selectivo entenderase que os/as interesado/as aceptan e acatan todas e cada unha das bases desta convocatoria. As taxas de participación do proceso selectivo ascenden a vinte euros (20,00€), consonte a Ordenanza fiscal núm.6, reguladora da taxa por expedición de documentos administrativos, que se ingresará nas seguintes contas do Concello de Sada: NOVAGALICIA BANCO 2080/0035/83/3110000028 BANCO DE GALICIA 0075/8989/13/0600093769 Indicar como concepto do ingreso: Taxas PS-7/12 Serán devoltos unicamente no caso de que o/a aspirante non sexa admitido ao proceso selectivo. A ausencia de aboamento das taxas de participación, dentro do prazo de presentación de instancias, determinará a exclusión do/a aspirante e no poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia. Rematado o prazo de presentación de instancias, o alcalde ditará resolución pola que aprobará a listaxe provisional de admitidos/as e excluídos/as que se fará pública no taboleiro de anuncios do concello e, aínda que sen carácter preceptivo, na páxina web municipal www.concellodesada.com, outorgando un prazo de cinco (5) días hábiles para emenda das instancias presentadas para os efectos nos termos do art.71 da LRXAP. As reclamacións ou emendas, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución figurará a composición da Comisión de Valoración, o lugar, a data e hora na que se constituirá e que se realizará a fase de concurso. A comisión nomearase consonte ao art.60 do EBEP e no art.4. e) e f) do Real Decreto 896/1991, de 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios da Administración Local. a) Presidente/a: Funcionario/a da corporación. Suplente: Funcionario/a da corporación. b) Secretario/a (con voz e sen voto): O da corporación ou funcionario en quen delegue. Suplente: Funcionario/a da corporación. c) Vogais: (4) -A técnica local de emprego. -Tres funcionarios/as ou persoal laboral fixo da corporación ou doutras Administracións. - 4 Suplentes: funcionarios/as ou persoal laboral fixo da corporación ou doutra Administración. Os membros da comisión deberán posuír nivel de titulación académica ou especialización igual ou superior ás esixidas para o acceso ao posto convocado. O presidente ou presidenta da comisión poderá dispoñer a incorporación á comisión doutras persoas especialistas para as probas que consideren pertinentes, limitándose a prestar a súa colaboración nas súas especialidades técnicas e actuando con voz pero sen voto. Os membros da comisión deberán absterse de intervir, notificándollo á autoridade convócante, cando concorran neles circunstancias das previstas no artigo 28 da LRXAP, ou tivesen realizado tarefas de preparación a probas selectivas nos cinco anos anteriores á publicación da convocatoria. O Presidente poderá esixir dos membros da comisión declaración expresa de non estar incursos nas circunstancias establecidas no dito artigo 28 LRXAP Asemade, as persoas aspirantes poderán recusar ós membros da comisión cando concorran as ditas circunstancias, consonte ao artigo 29 da mesma lei. A Comisión non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do ou da Presidente/a e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Aos efectos da percepción de asistencias, a Comisión terá a categoría 2ª das sinaladas no Real Decreto 462/2002, de 24 de maio, sobre indemnizacións por razón do servizo. O procedemento de selección será o de concurso de méritos. A puntuación máxima total da fase de concurso establécese en dez (10) puntos e será o resultado de sumar os méritos que se enumeran no parágrafo seguinte cos límites que se sinalan para cada un deles. Para poder ser seleccionado/a será requisito necesario obter unha puntuación mínima total en currículo na fase de concurso de cinco (5) puntos.1. Titulación académica (máximo 2,5 puntos): a. Titulacións preferentes: • Psicoloxía: 2,5 puntos • Pedagoxía: 2,5 puntos • Psicopedagoxía: 2,5 puntos • Socioloxía/ciencias políticas e socioloxía (secc. socioloxía): 2,5 puntos • Educación social: 2 puntos • Traballo social: 2 puntos • Relacións laborais e recursos humanos/relacións laborais/graduado/a social: 2 puntos b. Outra titulación de licenciada/o universitario/a, arquitecto/a, enxeñeiro/a técnico, diplomado/a universitario, arquitecto/a técnico ou grao: 1,5 puntos (Para o caso de ter varias titulacións só contarase unha) 2. Formación complementaria (máximo 2 puntos): Másters, cursos en materias relacionadas co posto ofertado Puntuación: 0,1 puntos por cada 30 horas formativas Impartidos pola Administración Pública, Universidades, centros públicos concertados, organismos oficiais e outra formación homologada.3. Experiencia profesional (máximo 5 puntos): A experiencia profesional deberá acreditarse a través de certificación oficial de vida laboral actualizada máis alternativamente: ou ben copia do contrato de traballo ou ben certificado de empresa no que consten as tarefas realizadas, e IAE (alta e actualización) no caso das persoas traballadoras autónomas. • Por cada mes realizando tarefas técnicas directamente relacionadas co posto ofertado: orientación laboral/profesional, titorías laborais con persoas adultas, inserción laboral, etc. Puntuación: 0,4 puntos por cada mes • Por cada mes realizando tarefas técnicas indirectamente relacionadas con posto ofertado. Puntuación: 0,1 puntos por cada mes (máximo 2 puntos nesta epígrafe) 4. Outros méritos (máximo 0,5 puntos): · Celga 3 ou equivalente debidamente homologado: 0,15 puntos · Celga 4 ou equivalente debidamente homologado: 0,25 puntos (Si se está en posesión dos dous só se valorará o superior) · Cursos de informática: Ata 50 horas: 0,10 puntos. Máis de 50 horas: 0,25 puntos As titulacións e a formación acreditarase coa presentación de orixinal, copia cotexada por fedatario público ou copia dilixenciada polo/a funcionario/a competente, do título ou certificado da entidade/organismo que impartiu a titulación ou realizou a actividade formativa onde veñan especificadas o número de horas (no caso de cursos e másters). De non vir especificadas o número de horas non puntuarán. A puntuación final será o resultado da puntuación obtida na fase de concurso. No caso de producirse empate na puntuación final, resolverase a favor das persoas aspirantes que acadaran maior puntuación do apartado 3º do baremo de méritos, e de persistir resolverase respecto dos apartados 1º, 2º e 4º do dito baremo recollido na base 8ª. Como criterio final se persistise o empate atenderase o maior tempo en situación de desemprego, que se acreditará polo medio que determine a Comisión. Rematada a realización da fase de concurso a Comisión realizará unha proposta da persoa aspirante preseleccionada. Antes de formalizar contrato coa persoa que corresponda pola orde de prelación se remitirá unha proposta de preselección á Dirección Xeral de Formación e Colocación, achegando o seu currículo, aos efectos de que aquela proceda a examinar e valorar o currículo segundo o baremo regulado na súa convocatoria de concesión de subvencións e obter o seu visto e prace, sen este requisito non se poderá formalizar o contrato.- As persoas aspirantes propostas deberá presentar dentro do prazo de tres (3) días naturais, a contar desde o seguinte a aquel en que se faga pública no Taboleiro de Anuncios da Casa do Concello, a listaxe final de puntuacións coa proposta de candidato ou candidata, orixinal ou copia compulsada dos documentos acreditativos de reunir todos e cada un dos requisitos que segundo a base 4ª desta convocatoria se esixen para participar neste proceso selectivo, isto é: a) Título de diplomado/a ou superior.- b) Declaración de non ter sido separado ou separada mediante expediente disciplinario do servizo de ningunha administración pública ni estar inhabilitado ou inhabilitada para o exercicio de funcións públicas por sentencia firme. c) Declaración de non estar incurso en ningunha causa de incapacidade ou incompatibilidade do persoal ó servizo das administracións públicas conforme coa lexislación vixente e referida ó momento da súa toma de posesión. d) Certificación médica acreditativa de non padecer enfermidade ou eiva física que imposibilite o normal exercicio das funcións habituais atribuídas á praza convocada. Se dentro deste prazo a persoa aspirante proposta non presenta a súa documentación ou non reúne os requisitos esixidos quedarán anuladas todas as súas actuacións sen prexuízo das responsabilidades nas que puidera incorrer por falsidade na instancia solicitando tomar parte no proceso selectivo, e a proposta entenderase realizada a favor do seguinte na relación de suplentes formulada polo Tribunal de Selección. Formulada a proposta polo Tribunal e remitida á Consellería de Traballo e Benestar e unha vez asinada a acta de selección, tras a resolución do órgano competente, procederase á formalización dos correspondente contrato laboral no prazo máximo de cinco (5) días naturais. O extracto desta resolución coa indicación da persoa aspirante seleccionada será obxecto da publicación no taboleiro de anuncios da Casa do Concello. En tanto non se formalice o contrato e non se incorpore ao traballo, a persoa seleccionada non terá dereito a prestación económica ningunha. Ao rematar o proceso selectivo farase unha relación das persoas que superen a puntuación de 5 puntos, en orde descendente de puntuación. Os que formen parte da mesma, poderán ser chamados (sempre respectando a orde da listaxe) para cubrir procesos de incapacidade temporal, maternidade, vacacións, permisos ou calquera outra circunstancia, sempre durante o período da presente contratación. Primeira.- Para todo o non previsto nestas Bases será de aplicación supletoria o establecido na Lei Reguladora das Bases de Réxime Local, na Lei de Administración Local de Galicia, Real Decreto 896/1991, Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do taboleiro de anuncios do concello. Terceira.- Todos os actos administrativos derivados desta convocatoria poderán ser impugnados polas persoas interesadas nos casos e na forma establecidos pola LRXAP e normas vixentes concordantes. Dilixencia.- As presentes Bases foron aprobadas por resolución da Alcaldía núm.1.208 de data 08/08/2012.- Sada, 8 de agosto 2012 O Secretario acctal., Carlos Norberto Silly El Mousaoui Ruiz de Elvira